નાણાં મંત્રાલયના આર્થિક કાર્ય વિભાગના સચિવ સુભાષચંદ્ર ગર્ગે આ અંગે ખાતરી આપી છે કે દેશમાં કરન્સીની ખામી નથી. હાલ દેશમાં ૧૮ લાખ કરોડનું કરન્સી ચલણમાં છે. નોટબંધી પહેલાં આ આંકડો ૧૭.૫ લાખ કરોડ હતો, જોકે તેમણે એ વાત સ્વીકારી હતી કે તાજેતરમાં કરન્સીની માગમાં આસાધારણ ઉછાળો આવ્યો છે. તેમણે જણાવ્યું હતું કે થોડા મહિના પહેલાં દર મહિને ૨૦,૦૦૦ કરોડની રોકડની માંગ હતી, પરંતુ માર્ચમાં તે વધીને ૪૦ હજાર કરોડ થઈ ગઈ છે, જ્યારે એપ્રિલના પ્રથમ ૧૩ દિવસમાં જ આવી રકમ ૪૫૦૦૦ કરોડ થઈ ગઈ હતી.